Jozef Adamec

Jozef Adamec, nado en Vrbové o 26 de febreiro de 1942, é un antigo futbolista e adestrador eslovaco.
Traxectoria

Comezou a súa carreira, xa como dianteiro, nos equipos xuvenís do Iskra Vrbové, e profesionalizouse en 1959 nas ringleiras do Spartak Trnava, o club que por máis tempo defendeu. Durante o servizo militar (daquela aínda co estado de Checoslovaquia), entre 1961 e 1963, xogou no Dukla Praga, o equipo do exército. Pasou aínda polo Slovan Bratislava e, xa no fin da súa carreira, no Slovan Viena, de Austria. Coa Selección de fútbol de Checoslovaquia xogou 44 partidos entre 1960 e 1973 marcando 14 goles.

Como adestrador estivo ao cargo de dous dos seus antigos clubs, o Spartak Trnava e o Slovan Bratislava. Adestrou tamén a Selección de fútbol de Eslovaquia entre 1999 e 2001.

Categoría:Dianteiros de fútbol
Categoría:Futbolistas de Eslovaquia
Categoría:Adestradores de fútbol de Eslovaquia
Categoría:Nados no kraj de Trnava
Categoría:Nados en 1942
Categoría:Xogadores do FC Spartak Trnava
Categoría:Xogadores do ŠK Slovan Bratislava
Categoría:Xogadores da selección de fútbol de Eslovaquia
Categoría:Xogadores do Mundial de Fútbol de 1962
Categoría:Xogadores do Mundial de Fútbol de 1970
Categoría:Adestradores da selección de fútbol de Eslovaquia